**Intervjuguide generell (forsker) jan 2022**

**Innledende presentasjon av kandidaten**

1. Fortell litt om deg selv/ snakk oss gjennom din CV
2. Hvilke valg har du tatt mht utdannelse og jobber? Hva var valgene motivert av?
3. Har du engasjementer på fritiden som har betydning for din personlige utvikling/ din evne til å utføre den aktuelle jobben?

**Erfaring**

1. Hva slags arbeidsoppgaver utførte du i tidligere nåværende jobb?
2. Hva har du hatt ansvar for i tidligere/ nåværende jobb?
3. Hva har du utviklet deg mest på i de ulike jobbene du har hatt?
4. Hva arbeider du med å utvikle deg videre på, og hvordan gjør du det?
5. Hvor fornøyd er du med resultatene dine, når du ser på vitnemålene dine?

**Motivasjon**

1. Hva liker du best ved nåværende jobb/ tidligere jobb?
2. Hva liker du dårligst?
3. Hva er grunnen til at du har søkt denne jobben? Hva tiltrekker deg mest ved stillingen?
4. Hva tror du er de viktigste likhetene og forskjellene mellom nåværende jobb og den jobben du har søkt hos oss?
5. Hva tror du evnt vil bli de største utfordringene i jobben hos oss?
6. Hvis du frigjør deg fra stillingen vi snakker om her..Hvordan vil du beskrive «den ideelle jobben» for deg?
7. Hva har du gjort/ ikke gjort på jobben når du på vei hjem tenker at dette har vært en fin arbeidsdag?
8. Fortell om noe du har vært stolt av i jobbsammenheng
9. Fortell om noe du har vært frustrert over i jobbsammenheng, hva skjer da?
10. Hvordan skal en leder være for å få deg til å levere max?
11. Har du møtt veggen i jobbsammenheng noen gang, prøvd og prøvd over tid uten å klare å løse et problem? Hvordan taklet du det?

**Har du lett for å lære nye ting?**

1. Hva var det siste nye du lærte deg?
2. Hva var det siste nye systemet du lærte deg?
3. Hvordan vil du gå frem for å sette deg inn i jobben hos oss? Hvordan lærer du best?

**Problemløsning**

1. Gi et eksempel på at du bidro med en problemløsning som brakte arbeidet eller prosjektet et viktig skritt videre.
   1. Beskriv hvordan du gjorde dette
   2. Beskriv hvordan resultatet ble
   3. Når du ser tilbake på hvordan du taklet situasjonen, hva kunne vært gjort annerledes?
   4. Hva slags feedback fikk du fra omgivelsene?

**Pågangsmot og driv**

1. Hvem definerer innholdet i din arbeidsdag?
2. Gi et eksempel på en situasjon hvor ditt pågangsmot og tålmodighet var avgjørende for at et problem ble løst effektivt og godt?
   1. Beskriv situasjonen
   2. Beskriv hva du følte
   3. Hvordan håndterte du dette?
   4. Hvordan ble resultatet?
   5. Når du ser tilbake på dette; var det noe du ville gjort annerledes?

**Samarbeid**

1. Kan du gi et eksempel på et samarbeid som fungerte svært godt? Hva var din rolle i samarbeidet?
2. Kan du gi et eksempel på et samarbeid som fungerte dårlig? Hva gjorde du da?
3. På en skala fra 1-10 hvor individuell problemløsning er 1 og samarbeid er 10, hva er din foretrukne arbeidsmåte?
4. Kan du gi et eksempel på en situasjon hvor du har endret retning eller gjort noe vesentlig annet i et prosjekt enn planlagt, etter innspill fra kollega eller andre?
5. Kan du gi et eksempel på en situasjon hvor du har overbevist noen om at ditt synspunkt/ forslag var det beste/ riktigste?
6. Kan du gi et eksempel på at du fungerer godt i ulike samarbeidssituasjoner?